Likumprojekts

**Grozījumi Kredītiestāžu likumā**

Izdarīt Kredītiestāžu likumā (Latvijas Republikas Saeimas un Ministru Kabineta Ziņotājs, 1995, 23. nr.; 1996, 9., 14., 23. nr.; 1997, 23. nr.; 1998, 13. nr.; 2000, 13. nr.; 2002, 10., 23. nr.; 2003, 14. nr.; 2004, 2., 12., 23. nr.; 2005, 13., 14. nr.; 2006, 15. nr.; 2007, 7., 12. nr.; 2008, 14., 23. nr.; 2009, 6., 7., 17., 22. nr.; Latvijas Vēstnesis, 2010, 23., 51./52., 160. nr.; 2011, 4. nr.; 2012, 50., 56., 92. nr.; 2013, 61., 106., 193. nr.; 2014, 92. nr.; 2015, 29., 97., 124., 140., 248., 251. nr.; 2016, 117., 241. nr.; 2017, 152., 222. nr.; 2018, 45., 225. nr.; 2019, 52., 129., 259.A nr.; 2020, 123., 138. nr.; 2021, 22. nr.) šādus grozījumus:

1.  63. panta pirmajā daļā:

aizstāt 11.3punktā vārdus "noteiktajā apjomā un uz tā pamata noteiktajā kārtībā" ar vārdiem "un uz tā pamata izdotajos normatīvajos aktos noteiktajā apjomā un kārtībā";

papildināt daļu ar 11.4punktu šādā redakcijā:

"114) Valsts ieņēmumu dienestam – par ziņojamām pārrobežu shēmām – nodokļu kontroles pasākumu veikšanai un informācijas sniegšanai citai Eiropas Savienības dalībvalstij un jebkurai citai valstij, ar kuru Latvijas Republikai vai Eiropas Savienībai ir noslēgts nolīgums automātiskajai informācijas apmaiņai par ziņojamām pārrobežu shēmām, likumā "Par nodokļiem un nodevām" un uz tā pamata izdotajos normatīvajos aktos noteiktajā apjomā un kārtībā;";

papildināt daļu ar 23. un 24. punktu šādā redakcijā:

"23) Valsts ieņēmumu dienestam – pamatojoties uz Valsts ieņēmumu dienesta pieprasījumu vai pēc kredītiestādes iniciatīvas, par kredītiestādēs esošajiem to juridisko personu naudas līdzekļu atlikumiem, kuru darbība ir izbeigta un kuras ir izslēgtas no attiecīgā Uzņēmumu reģistra vestā reģistra, norādot attiecīgās juridiskās personas reģistrācijas numuru un naudas līdzekļu atlikuma apmēru un valūtu;

24) Valsts ieņēmumu dienestam – par fiziskajām personām, kas ir Latvijas Republikas rezidenti, kuru pieprasījuma noguldījuma kontu un maksājumu kontu (tai skaitā slēgto pieprasījuma noguldījuma kontu un maksājumu kontu) iepriekšējā gada kopējā debeta vai kredīta apgrozījuma summa vienas kredītiestādes ietvaros ir 15 000 *euro* vai vairāk. Kredītiestāde minētās ziņas sniedz likumā "Par nodokļiem un nodevām" un uz tā pamata izdotajos normatīvajos aktos noteiktajā apjomā un kārtībā."

2. Papildināt pārejas noteikumus ar 98. un 99. punktu šādā redakcijā:

"98. Līdz dienai, kad stājas spēkā grozījumi likumos, ar kuriem tiek noteikts, ka manta, kas paliek pēc kapitālsabiedrības izbeigšanās, piekrīt valstij, šā likuma 63. panta pirmās daļas 23. punktā noteikto regulējumu piemēro tikai attiecībā uz informācijas sniegšanu par kapitālsabiedrībām, kas atbilstoši Komerclikuma 314.1 un 317. panta otrajai daļai ir izslēgtas no komercreģistra, un citām juridiskajām personām, kas nav kapitālsabiedrības un ir izslēgtas no attiecīgā Uzņēmumu reģistra vestā reģistra.

99. Informāciju par kapitālsabiedrībām, kas atbilstoši Komerclikuma 314.1 un 317. panta otrajai daļai ir izslēgtas no komercreģistra līdz šā likuma 63. panta pirmās daļas 23. punkta spēkā stāšanās dienai, kredītiestāde Valsts ieņēmumu dienestam sniedz, pamatojoties uz Uzņēmumu reģistra sagatavoto informāciju (kapitālsabiedrību sarakstu)."

Finanšu ministrs

J. Reirs